Kosmosa kuģis

Kosmosa kuģis ir cilvēku, un dažos gadījumos arī kravu, pārvadāšanai paredzēts pilotējams kosmiskais aparāts. Kosmosa kuģis veic vai nu patstāvīgu lidojuma uzdevumu, vai nogādā apkalpi orbitālajā stacijā. Kosmosa kuģi ar spārniem, kas paredzēti nolaišanās posmam, sauc par kosmoplānu.

Būtiska atšķirība kosmosa kuģim no nepilotējama kosmiskā aparāta ir tajā iebūvēta dzīvības nodrošināšanas sistēma, kas ļauj cilvēkam dzīvot un strādāt kosmiskajos apstākļos. Kosmosa kuģim ir hermētiska dzīvojamā kabīne, atdalāms vai kosmosa kuģa konstrukcijā integrēts nolaižamais aparāts, kas nodrošina apkalpes atgriešanos uz Zemes, dzinējiekārta manevriem kosmosā un iziešanai no orbītas, kā arī daudzas citas sistēmas. Lai savienotos ar citu kosmosa kuģi vai staciju, tas ir apgādāts ar sakabināšanās mezglu.

 Kosmosa kuģu projekti 

 ASV Nosaukums Izmantošana* Apkalpe Nesējs PiezīmesMercury  1959.—1963.  1  Redstone, Atlas  Gemini  1964.—1966.  2  Titan Apollo  1966.—1975.  3  Saturn IB, Saturn V Space Shuttle  1981.—2011.  2 līdz 8  Space Transportation System (STS) Daudzkārtizmantojams kosmoplāns. Pēdējais lidojums paredzēts 2011. gadā PSRS un Krievija Nosaukums Izmantošana* Apkalpe Nesējs PiezīmesVostok  1960.—1963.  1  Vostok Voshod  1964.—1966.  2 vai 3  Voshod  Vostok modifikācijaSojuz  kopš 1966.  1 līdz 3  Sojuz TKS  1976.—1985.  paredzēts: 3  Proton  Vairākkārt izmantojams nolaižamais aparāts. Lidojis tikai bez cilvēkiem Ķīna Nosaukums Izmantošana* Apkalpe Nesējs PiezīmesShenzhou  kopš 1999.  2 līdz 3  CZ-2F  Krievijas kuģa Sojuz modifikācija
 *) Izmantošanas laikā iekļauti arī bezpilota izmēģinājumu lidojumi

Pašlaik ASV izstrādā jaunu kosmosa kuģi Orion, ko varētu izmantot gan apkalpju nogādāšanai uz orbitālo staciju, gan ekspedīcijām uz Mēnesi un Marsu. Krievija arī plāno uzbūvēt jaunu kosmosa kuģi, kas būtu ietilpīgāks nekā pašreiz izmantojamais Sojuz-TMA.

 Skatīt arī 

 Kosmoplāns
 Kravas kosmosa kuģis
 Orion (kosmosa kuģis)

 Ārējās saites